|  |
| --- |
|  |
| **grb7REPUBLIKA HRVATSKA** |
| PRIMORSKO–GORANSKA ŽUPANIJA |
|  |
|  |

**Adamićeva 10**

**51000 Rijeka**

|  |  |
| --- | --- |
| **RKP**  | **29429** |
| **Matični broj:**  | **2637731** |
| **OIB:**  | **32420472134** |
| **Razina**  | **22** |
| **Šifa djelatnosti:** **Šifra grada:** | **8411****373** |

**Bilješke uz financijske izvještaje Primorsko-goranske županije**

**za razdoblje od 01. siječnja do 30. lipnja 2024. godine**

**Bilješka br. 1**

Financijski izvještaj Primorsko-goranske županije za razdoblje od 01. siječnja do 30. lipnja 2024. godine izrađen je temeljem Pravilnika o financijskom izvještavanju u proračunskom računovodstvu („Narodne novine“, broj 37/22) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01. siječnja do 30. lipnja 2024. godine (KLASA: 400-02/24-01/19, URBROJ: 513-05-03-24-2) od 1. srpnja 2024. godine.

* **IZVJEŠTAJ O PRIHODIMA I RASHODIMA, PRIMICIMA I IZDACIMA**

**Bilješka br. 2**

 Višak prihoda i primitaka Proračuna Primorsko-goranske županije u razdoblju od 01. siječnja do 30. lipnja 2024. godine (šifra X005) iznosi 11.892.421,08 eura, a preneseni višak prihoda i primitaka iz prethodne godine iznosi 11.223.229,49 eura (šifra 9221-9222), stoga ukupan višak prihoda i primitaka Proračuna Primorsko-goranske županije u razdoblju od 01. siječnja do 30. lipnja 2024. godine raspoloživ u sljedećem razdoblju iznosi 23.115.650,57 eura (X006).

Preneseni višak prihoda i primitaka (šifra 9221-9222) iznosi 11.223.229,49 eura dok je višak prihoda i primitaka Proračuna Primorsko-goranske županije na dan 31. prosinca 2023. godine iznosio 10.385.236,85 eura, iz čega proizlazi razlika u iznosu od 837.992,64 eura. Navedeno je rezultat promjena na računima rezultata tijekom 2024. godine, kako slijedi:

* na teret viška prihoda izvršen je povrat Agenciji za plaćanja u poljoprivredi, ribarstvu i ruralnom razvoju više doznačenih sredstava u iznosu od 5.624,81 eura, a vezano za financiranje provedbe Školske sheme voća i povrća te mlijeka i mliječnih proizvoda za školsku godinu 2022./2023. u školama kojima je osnivač Županija;
* na teret viška prihoda evidentirana je obveza za povrat više uplaćene naknade za koncesiju na pomorskom dobru u iznosu od 25,24 eura, a koju je koncesionar uplatio u 2022. i 2023. godini;
* u korist viška prihoda evidentiran je povrat sredstava u iznosu od 265,45 eura od strane Lokalne akcijske grupe Kvarnerski otoci, a koja su istoj isplaćena iz Proračuna Županije u 2022. godini temeljem Ugovora br. 166/08/2022;
* u korist viška prihoda evidentiran je povrat sredstava u iznosu od 55,94 eura od strane Grada Opatije, a koja su temeljem Ugovora br. 107/04/2023 isplaćena iz Proračuna Županije u 2023. godini;
* u korist viška prihoda evidentirana su doznačena sredstva od strane Srednje talijanske škole Rijeka u iznosu od 2.070,90 eura. Naime, proračunski korisnik je ostvario povrat sredstava temeljem odštetnog zahtjeva od osiguravajuće kuće, za radove na objektu korisnika koje je financirala Županija u 2023. godini, te je po primitku predmetna sredstva doznačio u Proračun Županije;
* u korist viška prihoda evidentirana su doznačena sredstva od strane Javne ustanove Zavod za prostorno uređenje PGŽ u iznosu od 248,51 eura. Naime, JU Zavod je ostvarila povrat dijela plaćene premije po polici kasko osiguranja službenog automobila, koja je u 2023. godini plaćena iz proračunskih sredstava, te je po primitku predmetna sredstva doznačila u Proračun Županije;
* u korist viška prihoda evidentirana su doznačena sredstva iz Državnog proračuna -Zavoda za vještačenje, profesionalnu rehabilitaciju i zapošljavanje osoba s invaliditetom u iznosu od 1.195,33 eura, a na ime povrata više plaćenih sredstava naknade za nezapošljavanje osoba s invaliditetom u prethodnom razdoblju (od 2020. do 2022. godine);
* u korist viška prihoda evidentiran je povrat sredstava u iznosu od 125,00 eura od strane Grada Kastva, a koja su temeljem Ugovora br. 105/04/2023 isplaćena iz Proračuna Županije u 2023. godini;
* u korist viška prihoda evidentiran je povrat sredstava u iznosu od 346,16 eura od strane Grada Vrbovsko, a koja su temeljem Ugovora br. 108/04/2023 isplaćena iz Proračuna Županije u 2023. godini;
* u korist viška prihoda evidentiran je povrat sredstava u iznosu od 995,42 eura od strane Pomorskog i povijesnog muzeja Hrvatskog primorja Rijeka, koja su ustanovi doznačena iz Proračuna Županije tijekom 2020. i 2021. godine za troškove parničnog postupka, a kako bi se izbjeglo dvostruko financiranje;
* u korist viška prihoda evidentiran je povrat sredstava u iznosu od 2.590,06 eura od strane Regionalne razvojne agencije Primorsko-goranske županije, koja su ustanovi doznačena iz Proračuna Županije u prethodnom razdoblju za putne troškove te sufinanciranje rada otočnih kordinatora, a kako bi se izbjeglo dvostruko financiranje;
* Županija je u prethodnim godinama sufinancirala EU projekte svojih proračunskih korisnika. Po doznačenoj refundaciji EU sredstava na ime prihvatljivih troškova, a kako bi se izbjeglo dvostruko financiranje, proračunski korisnici su izvršili povrat sredstava u Proračun PGŽ u ukupnom iznosu od 835.749,92 eura, kako slijedi:
* Javna ustanova Priroda u iznosu od 236,00 eura (za EU projekt: Projekt očuvanja strogo zaštićene vrste plemenite periske),
* Regionalna energetska agencija Kvarner u iznosu od 12.859,61 eura (za EU projekt: INSULAE),
* Regionalna razvojna agencija Primorsko-goranske županije u iznosu od 63.696,92 eura (za EU projekte: Jačanje razvojnih kapaciteta PGŽ i MIMOSA),
* Tehnička škola Rijeka u iznosu od 426.235,89 eura (za EU projekte: „Budi spreman i kompetentan“ i „Bolji uvjeti za učenje kroz rad“),
* Ugostiteljska škola Opatija u iznosu od 332.721,50 eura (za EU projekt: RCK RECEPT).

**Bilješka br. 3 - Prihodi / Primici**

Ukupni prihodi i primici Proračuna Primorsko-goranske županije u razdoblju od 01. siječnja do 30. lipnja 2024. godine ostvareni su u iznosu 36.998.988,64 eura, a u istom razdoblju prethodne godine u iznosu 27.909.277,43 eura – indeks 132,6 (šifra X678).

Ostvarenje po razredima/skupinama je sljedeće:

* u eurima

|  |  |  |  |
| --- | --- | --- | --- |
| **Razred / skupina** | **Prihodi / primici** | **Ostvareno u izvještajnom razdoblju prethodne godine**  | **Ostvareno u izvještajnom razdoblju tekuće godine**  |
| 61 | Prihodi od poreza | 21.163.847,06 | 28.915.302,75 |
| 63 | Pomoći iz inozemstva i od subjekata unutar općeg proračuna | 5.029.432,06 | 4.887.657,55 |
| 64 | Prihodi od imovine | 1.167.857,62 | 2.650.451,74 |
| 65 | Prihodi od upravnih i administrativnih pristojbi, pristojbi po posebnim propisima i naknada | 343.598,97 | 380.571,19 |
| 66 | Prihodi od prodaje proizvoda i robe te pruženih usluga i prihodi od donacija | 139.211,72 | 134.992,01 |
| 68 | Kazne, upravne mjere i ostali prihodi | 62.108,42 | 30.013,40 |
| 7 | Prihodi od prodaje nefinancijske imovine | 3.221,58 | 0,00 |
| 8 | Primici od financijske imovine i zaduživanja | 0,00 | 0,00 |
| **UKUPNO:** | **27.909.277,43** | **36.998.988,64** |

 Najveća odstupanja ostvarenja u izvještajnom razdoblju tekuće godine u odnosu na prethodnu godinu ostvarena su kod slijedećih prihoda i primitaka:

 **Šifra 611** **Porez i prirez na dohodak.** U 2023. godini ostvaren je prihod u iznosu od 19.416.427,44 eura, a u 2024. godini 27.000.013,48 eura – indeks 139,1.

 Porez na dohodak je prihod Primorsko-goranske županije, a njegovo povećanje u 2024. godini posljedica je gospodarskog rasta i, u većem dijelu, nastavka inflatornih pritisaka na rast plaća, te izmjena poreznih propisa u smislu ukidanja prireza porezu na dohodak, odnosno uvođenja raspona stopa poreza na dohodak koje utvrđuju jedinice lokalne samouprave.

**Šifra 6323 Tekuće pomoći od institucija i tijela EU** u 2023. godini ostvarene su u iznosu od 103.424,56 eura za provedbu pet ugovorenih programa i projekta EU, a u 2024. godini u iznosu od 682.185,51 eura za provedbu četiri ugovorena programa i projekta EU – indeks 659,6.

Navedeno povećanje, u najvećoj mjeri, rezultat je ostvarenih prihoda od refundacija za EU projekt AdriPromTour za koji u 2023. godini nije ostvaren prihod, dok je isti u 2024. godini ostvaren u iznosu od 411.328,02 eura.

**Šifra 6331 Tekuće pomoći proračunu iz drugih proračuna i izvanproračunskim korisnicima** u 2023. godini ostvarene su u iznosu od 2.066.826,47 eura, a u 2024. godini 2.347.767,30 eura – indeks 113,6.

Najveći dio navedenog povećanja odnosi se na tekuću pomoć iz Državnog proračuna ostvarenu za sufinanciranje prijevoza učenika srednjih škola. Temeljem Odluka Vlade RH o kriterijima i načinu financiranja troškova javnog prijevoza redovitih učenika srednjih škola za školsku godinu 2022./2023. te 2023./2024. Ministarstvo znanosti i obrazovanja je osnivačima srednjoškolskih ustanova sufinanciralo prijevoz učenika srednjih škola te je po toj osnovi Županiji u 2023. godini doznačeno 466.327,92 eura, a u 2024. godini 647.092,07 eura.

**Šifra 6332 Kapitalne pomoći proračunu iz drugih proračuna i izvanproračunskim korisnicima** u 2023. godini ostvarene su u iznosu od 342.950,63 eura, dok u 2024. godini nisu ostvarene – indeks 0,0.

Riječ je o prihodu Županije iz Proračuna Grada Raba za sufinanciranje projekta „Rekonstrukcija i dogradnja OŠ Ivana Rabljanina Rab“, koji je završen u 2023. godini, stoga je predmetni prihod izostao u 2024. godini.

**Šifra 6351 Tekuće pomoći izravnanja za decentralizirane funkcije** u 2023. godini iznose 2.192.762,63 eura, a u 2024. godini 1.601.653,82 eura – indeks 73,0.

Navedeno smanjenje rezultat je značajnijeg povećanja prihoda od poreza na dohodak i minimalnog povećanja bilančnih prava u odnosu na prošlu godinu.

Tako su prihodi od tekućih pomoći izravnanja za decentralizirane funkcije u izvještajnom razdoblju ostvareni kako slijedi: osnovno školstvo (u 2023. godini ostvareno je 1.095.670,42 eura, a u 2024. godini 894.221,84 eura), srednje školstvo (u 2023. godini ostvareno je 1.013.209,63 eura, a u 2024. godini 707.431,98 eura) i domovi za starije osobe (u 2023. godini ostvareno 83.882,58 eura, a u 2024. godini 0,00 eura).

 **Šifra 6381 Tekuće pomoći temeljem prijenosa EU sredstava** u 2023. godini ostvarene su u iznosu 239.510,38 eura, a u 2024. godini u iznosu 133.712,04 eura – indeks 55,8.

 Navedeno je, u najvećem djelu, rezultat smanjenja prihoda Županije za sufinanciranje projekta Uz pomoćnike u nastavi do inkluzivnog obrazovanja u PGŽ (u 2023. godini ostvareno je 192.247,39 eura, a u 2024. godini 125.800,00 eura).

**Šifra 6393 Tekući prijenosi između proračunskih korisnika istog proračuna temeljem prijenosa EU sredstava** u 2023. godini iznose 65.328,21 eura, a u 2024. godini 104.336,60 eura – indeks 159,7.

Navedeno povećanje, u najvećoj mjeri, rezultat je povećanja prihoda od refundacija za EU projekt RCK RECEPT, a koji je Županiji kao projektnom partneru doznačila Ugostiteljska škola Opatija kao nositelj EU projekta (u 2023. godini ostvareno je 65.328,21 eura, a u 2024. godini 96.430,19 eura).

Također, u 2024. godini Županija je ostvarila prihod od refundacija za EU projekt MREŽA KOM5ENTNOSTI u iznosu od 7.906,41 eura, a koji je Županiji kao projektnom partneru doznačila Ugostiteljska škola Opatija kao nositelj EU projekta, dok isti u 2023. godini nije ostvaren.

 **Šifra 6421 Naknade za koncesije,** u 2023. godini ostvaren je prihod u iznosu od 815.473,93 eura, dok je u 2024. godini ostvareno 2.232.283,23 eura – indeks 273,7.

 Na navedeno, u najvećoj mjeri, utjecalo je ostvarenje prihoda po osnovi naknade za dozvole na pomorskom dobru u 2024. godini u iznosu od 582.792,45 eura, dok isti u 2023. godini nije ostvaren. Naime, novim Zakonom o pomorskom dobru i morskim lukama ("Narodne novine" broj 83/23) uvedene su dozvole na pomorskom dobru, kao upravni akt kojim se zamjenjuju dosadašnja koncesijska odobrenja, i kojima se ovlašteniku daje vremenski ograničeno pravo na obavljanje djelatnosti na pomorskom dobru. Sukladno članku 42. stavak 2. navedenog Zakona sredstva ostvarena od naknada za dozvole na pomorskom dobru prihod su jedinica lokalne samouprave 70% i 30% jedinica područne (regionalne) samouprave, na čijem se području pomorsko dobro nalazi.

Također, značajno je povećan prihod od naknade za upotrebu pomorskog dobra (u 2023. godini ostvareno je 62.405,81 eura, a u 2024. godini 641.569,58 eura). Naime, za 2023. godinu Ministarstvo mora, prometa i infrastrukture obveznicima je ispostavilo račune za naknadu za upotrebu pomorskog dobra krajem prosinca 2023. godine, dok su u prethodnim razdobljima računi ispostavljani u mjesecu kolovozu, što je uzrok povećanja ostvarenja prihoda po osnovi predmetne naknade u izvještajnom razdoblju.

Isto tako, u izvještajnom razdoblju u odnosu na isto razdoblje prethodne godine povećana je i naplata prihoda po osnovi naknade za koncesiju na pomorskom dobru (u 2023. godini ostvareno je 721.330,81 eura, a u 2024. godini 978.497,09 eura).

**Šifra 6614 Prihodi od prodaje proizvoda i robe** u 2023. godini iznosi 0,00 eura, a u 2024. godini 2.292,01 eura – indeks 0,0.

Sukladno uputi Ministarstva financija iz točke VII. Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01. siječnja do 31. ožujka 2024. godine (KLASA: 400-02/24-01/19, URBROJ: 513-05-03-24-1) od 2. travnja 2024. godine, Županija je prihod ostvaren od prodaje električne energije iz obnovljivih izvora energije u 2024. godini u iznosu od ukupno 2.292,01 eura evidentirala u okviru osnovnog računa 66141 Prihodi od prodanih proizvoda, dok je isti u prethodnom izvještajnom razdoblju bio evidentiran na računu 64299 Ostali prihodi od nefinancijske imovine, što je uzrok predmetnog odstupanja.

**Bilješka br. 4 - Rashodi / Izdaci**

Ukupni rashodi i izdaci Proračuna Primorsko-goranske županije u razdoblju od
01. siječnja do 30. lipnja 2024. godine ostvareni su u iznosu od 25.106.567,56 eura, a u istom razdoblju prethodne godine u iznosu 20.829.778,72 eura – indeks 120,5 (šifra Y345).

 Ostvarenje po razredima je sljedeće:

* u eurima

|  |  |  |  |
| --- | --- | --- | --- |
| **Razred** | **Rashodi / izdaci** | **Ostvareno u izvještajnom razdoblju prethodne godine**  | **Ostvareno u izvještajnom razdoblju tekuće godine**  |
| 3 | Rashodi poslovanja | 19.617.668,01 | 24.692.185,77 |
| 4 | Rashodi za nabavu nefinancijske imovine | 1.033.996,15 | 300.610,14 |
| 5 | Izdaci za financijsku imovinu i otplate zajmova | 178.114,56 | 113.771,65 |
| **UKUPNO:** | **20.829.778,72** | **25.106.567,56** |

 Najveća odstupanja ostvarenja u izvještajnom razdoblju tekuće godine u odnosu na prethodnu godinu ostvarena su kod slijedećih rashoda i izdataka:

 **Šifra 311 Plaće (bruto)** u 2023. godini iznose 3.390.587,18 eura, a u 2024. godini 3.916.632,43 eura – indeks 115,5.

 Navedeno je, u najvećoj mjeri, rezultat povećanja osnovice za obračun plaće službenika i namještenika u upravnim tijelima Primorsko-goranske županije u srpnju 2023. godine i siječnju 2024. godine, te povećanja koeficijenata za obračun plaće službenika i namještenika u upravnim tijelima Primorsko-goranske županije u travnju 2024. godine.

 **Šifra 312 Ostali rashodi za zaposlene** u 2023. godini iznose 304.649,89 eura, a u 2024. godini 418.415,43 eura – indeks 137,3.

Navedeno povećanje, u najvećoj mjeri, rezultat je povećanja neoporezivih primitaka (prigodne nagrade, otpremnine i prehrana) zbog Izmjena Pravilnika o porezu na dohodak („Narodne novine“ broj 143/23) koje su stupile na snagu 02. siječnja 2024. godine, te povećanja materijalnih prava službenika i namještenika u srpnju 2023. godine temeljem Kolektivnog ugovora za službenike i namještenike upravnih tijela Županije.

 **Šifra 3231 Usluge telefona, pošte i prijevoza** u 2023. godini iznose 509.709,35 eura, a u 2024. godini 567.100,32 eura – indeks 111,3.

 Navedeno je, u najvećoj mjeri, rezultat povećanja rashoda Županije za financiranje usluge linijskog prijevoza učenika osnovnih škola kojima je Primorsko-goranska županija osnivač (u 2023. godini iznose 387.390,31 eura, a u 2024. godini 437.341,50 eura), a zbog povećanja cijena prijevoznih karata.

 **Šifra 3239 Ostale usluge** u 2023. godini iznose 369.705,37 eura, a u 2024. godini 439.253,95 eura – indeks 118,8.

 Predmetno povećanje, u najvećoj mjeri, rezultat je povećanja rashoda za obračunatu naknadu Porezne uprave, a zbog veće naplate poreznih prihoda (poreza na dohodak i županijskih poreza). Naime, naknada Porezne uprave se utvrđuje u visini 5% od ukupno naplaćenih županijskih poreznih prihoda, te 1% od ukupno naplaćenog prihoda od poreza na dohodak koji pripada Primorsko-goranskoj županiji.

 **Šifra 3611 Tekuće pomoći inozemnim vladama.** U 2023. godini rashod nije ostvaren, a u 2024. godini za tu namjenu isplaćeno je 201.651,59 eura – indeks 0,0.

Predmetne pomoći u 2024. godini isplaćene su projektnim partnerima, temeljem odobrenih zahtjeva za nadoknadom sredstava, u okviru EU projekta AdriPromTour.

**Šifra 3631 Tekuće pomoći unutar općeg proračuna.** U 2023. godini isplaćene su u iznosu od 65.215,44 eura, a u 2024. godini 103.776,55 eura – indeks 159,1.

Navedeno je, u najvećoj mjeri, rezultat povećanja rashoda za program Razvoj prometa (u 2023. godini iznose 19.991,43 eura, a u 2024. godini 66.040,17 eura).

**Šifra 3632 Kapitalne pomoći unutar općeg proračuna.** U 2023. godini za tu namjenu isplaćeno je 240.296,77 eura, a u 2024. godini 336.771,80 eura – indeks 140,1.

Do navedenog povećanja najvećim je djelom došlo kao rezultat povećanja rashoda za program Institucionalni i programski okvir regionalnog razvoja (u 2023. godini iznose 112.182,11 eura, a u 2024. godini 290.771,80 eura).

S druge strane, značajno su smanjeni rashodi za programe: Unapređenje položaja mladih (u 2023. godini 49.332,33 eura, a u 2024. godini 0,00 eura) i Programi ravnomjernog razvitka (u 2023. godini iznose 55.000,00 eura, a u 2024. godini 30.000,00 eura).

 **Šifra 3681 Tekuće pomoći temeljem prijenosa EU sredstava**. U 2023. godini rashod nije ostvaren, a u 2024. godini za tu namjenu isplaćeno je 130.313,48 eura – indeks 0,0.

Navedene pomoći u 2024. godini isplaćene su projektnim partnerima, temeljem odobrenih zahtjeva za nadoknadom sredstava, okviru EU projekta AdriPromTour.

 **Šifra 3722 Naknade građanima i kućanstvima u naravi** u 2023. godini isplaćene su u iznosu od ukupno 515.653,54 eura, a u 2024. godini 707.648,86 eura – indeks 137,2.

Navedeno je, najvećim djelom, rezultat povećanja rashoda za sufinanciranje javnog prijevoza redovitih učenika srednjih škola, a koje županije podmiruju temeljem Odluke Vlade RH o kriterijima i načinu financiranja troškova javnog prijevoza redovitih učenika srednjih škola za školsku godinu 2022./2023. te 2023./2024. U 2023. godini za tu namjenu isplaćeno je 466.327,92 eura, dok je u 2024. godini isplaćeno 647.092,07 eura.

**Šifra 3811 Tekuće donacije u novcu** u 2023. godini isplaćene su u iznosu od 1.822.273,55 eura, a u 2024. godini 2.072.992,72 eura – indeks 113,8.

Do najvećeg povećanja rashoda došlo je kod programa: Pomorsko dobro (u 2023. godini 0,00 eura, a u 2024. godini 86.027,50 eura), Organizacija i provedba zaštite i spašavanja (u 2023. godini 141.334,69, a u 2024. godini 193.850,46 eura), Poticanje kulturnih djelatnosti (u 2023. godini 142.000,00 eura, a u 2024. godini 182.100,00 eura) te Poticanje i promicanje sporta (u 2023. godini 730.450,00 eura, a u 2024. godini 781.300,00 eura).

**Šifra 3821 Kapitalne donacije neprofitnim organizacijama** u 2023. godini isplaćene su u iznosu od 664.805,07 eura, a u 2024. godini 1.627.521,59 eura – indeks 244,8.

Navedeno je, najvećim djelom, rezultat povećanja rashoda za projekt Zdravstveni centar Rujevica - Zapad (u 2023. godini 259.758,57 eura, a u 2024. godini 849.051,96 eura).

Također, do značajnog povećanja predmetnih rashoda došlo je kod programa Pomorsko dobro (u 2023. godini 379.148,77 eura, a u 2024. godini 695.804,55 eura).

**Šifra 3861** **Kapitalne pomoći kreditnim i ostalim financijskim institucijama te trgovačkim društvima u javnom sektoru**. U 2023. godini za tu namjenu isplaćeno je 241.256,35 eura, a u 2024. godini 454.805,61 eura – indeks 188,5.

Do najvećeg povećanja predmetnih rashoda došlo je kod programa: Programi ravnomjernog razvitka (u 2023. godini 241.256,35 eura, a u 2024. godini 419.901,08 eura), a odnose se na financiranje aktivnosti u provedbi projekta Regionalni sportsko-rekreacijski i turistički centar Platak.

**Šifra 4221 Uredska oprema i namještaj.** U 2023. godini za tu namjenu utrošeno je 183.653,16 eura, a u 2024. godini 18.693,50 eura – indeks 10,2.

Navedeno odstupanje, u najvećoj mjeri, rezultat je nabave uredske opreme i namještaja u okviru projekta Rekonstrukcija i dogradnja OŠ Ivana Rabljanina Rab, a koji je završen u 2023. godini (u 2023. godini utrošeno je 137.156,58 eura, a u 2024. godini 0,00 eura).

**Šifra 4227 Uređaji, strojevi i oprema za ostale namjene.** U 2023. godini za tu namjenu utrošeno je 3.479,26 eura, a u 2024. godini 55.495,10 eura – indeks 1.595,0.

Predmetno povećanje, u najvećoj mjeri, rezultat je nabave opreme u okviru projekta Razvoj ribarstva u 2024. godini u iznosu od 51.843,75 eura, dok je isti rashod u 2023. godini izostao.

**Šifra 4233 Prijevozna sredstva u pomorskom i riječnom prometu.** U 2023. godini rashod nije ostvaren, a u 2024. godini za tu namjenu utrošeno je 23.082,50 eura – indeks 0,0.

Predmetni rashodi ostvareni su u okviru projekta izgradnje školskog broda Pomorske škole Bakar.

 **Šifra 4264 Ostala nematerijalna proizvedena imovina.** U 2023. godini rashodi za ovu namjenu iznosili su 33.330,02 eura, a u 2024. godini 80.175,86 eura – indeks 240,6.

 Navedeno povećanje, u najvećoj mjeri, rezultat je povećanja rashoda ostvarenih u okviru projekta Zdravstveni centar Rujevica – Zapad (u 2023. godini 20.306,59 eura, a u 2024. godini 70.300,86 eura).

 **Šifra 451 Dodatna ulaganja na građevinskim objektima.** U 2023. godini utrošeno je 682.498,66 eura, a u 2024. godini 31.500,00 eura – indeks 4,6.

Navedeno smanjenje, u najvećoj mjeri, rezultat je završetka projekta Rekonstrukcija i dogradnja OŠ Ivana Rabljanina Rab (u 2023. godini utrošeno je 642.139,39 eura, a u 2024. godini 0,00 eura).

**Šifra 5443 Otplata glavnice primljenih kredita od tuzemnih kreditnih institucija izvan javnog sektora.** U 2023. godini izdaci iznose 128.685,82 eura, a u 2024. godini 64.342,91 eura – indeks 50,0.

Za predfinanciranje EU projekta Energetske obnove zgrada osam osnovnih škola na području Županije, Županija je 2018. godine sklopila Ugovor o dugoročnom kreditu sa Privrednom bankom Zagreb d.d. U izvještajnom razdoblju 2023. godine izvršena je otplata dvije rate glavnice kredita u iznosu od ukupno 128.685,82 eura, a u izvještajnom razdoblju 2024. godine izvršena je otplata jedne rate glavnice kredita u iznosu od 64.342,91 eura dok je otplata druge rate izvršena početkom srpnja.

* **IZVJEŠTAJ O OBVEZAMA**

**Bilješka br. 5**

Stanje obveza Primorsko-goranske županije na dan 01. siječnja 2024. godine iznosi 10.445.157,21 eura (šifra V001).

U prvom polugodištu 2024. godine obveze Županije su povećane za 31.372.724,11 eura (šifra V002), a u istom razdoblju podmirene su obveze u iznosu 33.034.344,07 eura (šifra V004), te ukupne nepodmirene obveze na dan 30. lipnja 2024. godine iznose 8.783.537,25 eura (šifra V006). Od tog iznosa 23.597,22 eura se odnosi na dospjele obveze (šifra V007), a 8.759.940,03 eura su nedospjele obveze (šifra V009).

Razlog stanja dospjelih obveza (šifra V007) na kraju izvještajnog razdoblja i prekoračenja rokova plaćanja istih je zakašnjenje u dostavi kompletne financijske dokumentacije potrebne za izvršenje isplate prema dobavljačima.

Najveći udio u ukupnim nepodmirenim obvezama Županije na dan 30. lipnja 2024. godine imaju sljedeće nedospjele obveze (šifra V009):

* obveze za deponirana sredstva za izvlaštenja u iznosu od ukupno 5.412.982,33 eura,
* obveze po dugoročnom zajmu - IPA projekt IIIb Marišćina u iznosu od ukupno 1.362.172,42 eura (glavnica i kamata),
* obveze za zaposlene u iznosu od ukupno 928.756,68 eura (obveze za plaću za 06.2024. i ostale rashode za zaposlene),
* obveze za kapitalne pomoći trgovačkim društvima u javnom sektoru u iznosu od ukupno 403.021,08 eura,
* obveze za dugoročni kredit kod tuzemne kreditne institucije izvan javnog sektora (Privredna banka Zagreb d.d.) za financiranje projekta energetske obnove zgrada osam škola u Primorsko-goranskoj županiji u iznosu od ukupno 323.066,36 eura (glavnica i kamata).

Od ukupno nepodmirenih obveza na dan 30. lipnja 2024. godine međusobne obveze proračunskih korisnika iznose 4.113.862,11 eura (šifra V008 + V010). Riječ je o obvezama nastalim u međusobnom odnosu između dva proračunska korisnika, koje se u knjigovodstvenim evidencijama Županije vode na računima obveza za rashode poslovanja, nabavu nefinancijske imovine i obveza za financijsku imovinu, ali za potrebe izrade Izvještaja o obvezama iskazuju se u posebnoj kategoriji „međusobne obveze proračunskih korisnika“.

U nastavku se daje pregled stanja međusobnih obveza proračunskih korisnika na dan 30. lipnja 2024. godine na razini podskupine.

 - u eurima

|  |  |  |
| --- | --- | --- |
| **R.b.** | **Podskupina / Proračunski korisnik** | **Ukupne obveze na dan 30.06.2024.** |
| **1.** | **232** | **2.439,53** |
|  | Dom zdravlja Primorsko-goranske županije | 108,00 |
|  | Ekonomski fakultet Sveučilišta u Rijeci | 238,90 |
|  | Pomorski i povijesni muzej Hrvatskog primorja Rijeka | 544,16 |
|  | Centar za poljoprivredu i ruralni razvoj Primorsko-goranske županije | 498,87 |
|  | Općina Matulji | 60,84 |
|  | Grad Krk | 521,85 |
|  | Grad Crikvenica | 62,20 |
|  | Grad Delnice | 404,71 |
| **2.** | **237** | **1.164,15** |
|  | HŽ Putnički prijevoz d.o.o. | 1.164,15 |
| **3.** | **239** | **4.110.258,43** |
|  | Državni inspektorat  | 80,97 |
|  | Županijska uprava za ceste PGŽ | 36.952,94 |
|  | Hrvatske autoceste d.o.o. | 3.187.473,11 |
|  | Hrvatske ceste d.o.o. | 665.204,57 |
|  | Grad Rijeka | 52.788,00 |
|  | Državni proračun | 13,95 |
|  | Ministarstvo pravosuđa i uprave  | 251,51 |
|  | Agencija za plaćanja u poljoprivredi, ribarstvu i ruralnom razvoju | 14,33 |
|  | Općinsko državno odvjetništvo Rijeka | 200,00 |
|  | Općina Baška | 6.409,11 |
|  | Općina Kostrena | 75.044,25 |
|  | Općina Punat | 5.761,12 |
|  | Općina Čavle | 15.065,35 |
|  | Općina Malinska-Dubašnica | 920,00 |
|  | Grad Cres | 8.083,82 |
|  | Grad Krk | 17.253,28 |
|  | Grad Mali Lošinj | 38.310,12 |
|  | Ministarstvo znanosti i obrazovanja | 412,80 |
|  | Ministarstvo rada, mirovinskog sustava, obitelji i socijalne politike | 19,20 |
| **UKUPNO** | **4.113.862,11** |

Mjesto i datum: Rijeka, 10. srpnja 2024. godine.

Bilješke sastavila:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Jasmina Hadžić, dipl.oec.

  **Zakonski predstavnik:**

 **M. P. Župan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Zlatko Komadina, dipl.ing.**